Care sunt soluţiile alternative pentru persoanele care nu au reușit să facă a doua doză AstraZeneca.
Un nou lot de 31.000 de doze de vaccin AstraZeneca ajunge luni în România. Pentru că nu au mai fost doze de vaccin AstraZeneca, persoanele nu au mai primit cea de-a doua doză.
Preşedintele Comitetului naţional de coordonare a activităţilor privind vaccinarea împotriva SARS-CoV-2 (CNCAV), Valeriu Gheorghiţă, a anunţat că săptămâna viitoare, în România, va sosi un lot de doze AstraZeneca. Persoanele care aşteaptă doza 2 a vaccinului AstraZeneca se pot imuniza şi cu ser ARN mesager, a spus acesta.Lotul Astra Zeneca va sosi luni în România şi apoi va fi distribuit în teritoriu, urmând ca de miercuri vaccinul să fie disponibil în centrele de vaccinare. Lotul va avea peste 31.000 de doze.Deoarece dozele de vaccin AstraZeneca s-au epuizat, sute de persoane nu au putut face doza 2. Potrivit statisticilor, 352 de persoane au ratat doza 2 de la AstraZeneca. 131 au făcut deja doza 2 cu vaccin ARN mesager şi mai sunt 228 de persoane. Reprezentanţii CNCAV au propus ca de anul viitor să se oprească vaccinarea cu AstraZeneca.